पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर । रियल स्टेट बिल संसद में पास हो गया तो बिल्डर्स को फ्लैट की कीमत के एक-एक पैसे का हिसाब खरीदार को देना होगा। अभी जैसे बिल्डर्स सुपर बिल्ट-अप एरिया का पैसा वसूल कर कॉमन फैसिलिटी का पैसा भी अलग से ले लेता है, इस धोखाधड़ी पर रोक लग सकेगी।
बिल्डर्स के ब्रोशर में ही यह स्पष्ट लिखना होगा कि कार्पेट एरिया का पैसा इतना है और अन्य फैसिलिटी का पैसा इन-इन मदों में लिया गया है। बाद में जब कोई भी कॉमन फैसिलिटी खरीदार को नहीं मिलेगी तो वह बिल्डर्स के खिलाफ कानूनी कार्रवाई भी कर सकेगा। इस तरह मौजूदा मार्केट में एक हजार वर्ग फीट का फ्लैट तीस लाख रुपए में मिल रहा है, उसमें दस लाख रुपए तो कॉमन फैसिलिटी के ही होते हैं, जबकि खरीदार इस बात से अनजान ही रहता है। ...
बिल पास होने पर पाई-पाई का हिसाबत्न यह बिल पास होता है तो ब्रोशर में ही एक-एक पैसे का हिसाब लिखना होगा जो अभी कोई बिल्डर नहीं करता। इस बिल के मुताबिक खरीदार को पता होगा कि उसने कार्पेट एरिया के साथ कॉमन फैसिलिटी में किस-किस मद में कितना पैसा लिया है।
अभी कुछ बिल्डर्स यह पैसा फ्लैट बेचते समय ले रहे हैं, फिर फैसिलिटी का पैसा भी अलग से वसूलते हैं, जो गलत है। अब तक इस धोखाधड़ी के लिए खरीदार को संघर्ष करना पड़ता था, बिल पास होने पर नियामक में शिकायत करने पर बिल्डर्स के खिलाफ कार्रवाई हो सकेगी।
हाउसिंग बोर्ड भी नहीं बताता:
बिल्डर्स तो क्या राजस्थान हाउसिंग बोर्ड भी फ्लैट बेचते समय इन सभी एरिया का अलग-अलग पैसा खरीदार को नहीं बताता। बुकलेट में ले-आउट व नक्शा तो होता है, वर्गफीट रेट के साथ सुविधाओं की जानकारी लिखी रहती है। किस सुविधा पर कितना पैसा लिया जा रहा है, यह नहीं लिखा होता। उप आवासन आयुक्त एके भाटी का कहना है कि हम तो जमीन की कीमत और निर्माण का पैसा जोड़ कर रेट तय करते हैं। किन-किन सुविधाओं के लिए कितना पैसा लिया जा रहा है, यह अलग से मेंशन नहीं होता।
समझें पैसों का गणित
जैसे मार्केट में 1000 वर्गफीट एरिया (टू बीएचके) के फ्लैट की दर 3 हजार रुपए वर्गफीट हो तो बिल्डर तीस लाख रुपए लेता है।
इसमें 10 फीसदी बिल्ट-अप तथा 25 फीसदी सुपर बिल्ट-अप एरिया का पैसा भी शामिल है। खरीदार के काम में सिर्फ 650 वर्गफीट एरिया (कार्पेट एरिया) ही आता है। यदि इन दोनों एरिया का पैसा कम कर दें तो खरीदार को 650 वर्गफीट के हिसाब से 19 लाख 50 हजार रुपए ही देने होते हैं। यानि तीस लाख के फ्लैट की असली कीमत बीस लाख से ज्यादा नहीं होती है। दस लाख रुपए तो उसकी सुविधाओं के हैं।
सुपर बिल्ट-अप एरिया: बिल्ट-अप से 25 फीसदी ज्यादात्न यह पूरा स्ट्रक्चर एरिया है। इसमें कॉमन फेसिलिटी, क्लब हाउस, लिफ्ट और पार्किंग आदि भी शामिल होता है। यह बिल्ट-अप एरिया से भी 25 फीसदी ज्यादा होता है।
बिल्ट-अप एरिया: कार्पेट से 10 फीसदी ज्यादात्न इसमें कार्पेट एरिया के साथ वाल, डक्ट्स और आधा टैरेस शामिल होता है। वाल दो फ्लैट की कॉमन होती है, मगर पैसा दोनों से लेते हैं। यानी यह कार्पेट एरिया से 10 फीसदी ज्यादा एरिया होता है।
कार्पेट एरिया: वास्तविक एरिया यह वह एरिया है, जो किसी भी खरीदार के लिए वास्तविक रूप में काम आता है। यानी कमरे, किचन, बाथरूम, बॉलकनी आदि। इसमें वाल-टू-वाल का एरिया है, वॉल शामिल नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn